[{"text_idx": "#000000", "text": "Yn bedair ar bymtheg oed, cychwynnodd Patia ar gwrs Sylfaen Celf un flynedd yng Ngholeg Nene yn Northampton. Yna parhaodd a\u0302\u2019i hastudiaethau yng Ngholeg Addysg bellach Harrow rhwng y blynyddoedd 1986 \u2013 1988 ac wedyn yng Nghaerdydd rhwng 1998 \u2013 1990. Yn ystod ei chyfnod yn Harrow a Chaerdydd cafodd ei ddysgu gan Michael Casson, a arweiniodd at ychydig wythnosau pwysig o brofiad haf, yn Grochendy Wobage yn ystod ei hail flwyddyn yng Nghaerdydd. Ar o\u0302l graddio cafodd Patia wahoddiad hael gan Mick a Sheila Casson i ymuno a\u0302\u2019r ti\u0302m yn Wobage yn 1990. Dyna le mae hi\u2019n parhau i weithio heddiw. Mae gan Patia ei gweithdy ei hun lle mae\u2019n gwneud llestri pridd wedi\u2019u haddurno a\u0302 slip ochr yn ochr a\u0302 phorslen gyda gwydredd lludw ffelsbathig wedi tanio ar dymheredd uchel. Fel rhiant sengl roedd y gymuned Wobage yn amgylchedd hynod gefnogol i Patia a\u2019i mab fyw a thyfu\u2019n greadigol. Gwnaed Patia yn Gymrawd y CPA yn 2015, ac mae wedi arddangos yn y DU, Japan ac Ewrop. Mae hi hefyd wedi dysgu cyrsiau byr ac wedi gwneud arddangosiadau yn y DU ac Ewrop."}, {"text_idx": "#000001", "text": "\u201cRwy\u2019n defnyddio dau glai gwahanol iawn. Llestri pridd wedi\u2019u haddurno a\u0302 slip wedi\u2019i thanio at 1120C, a phorslen wedi\u2019i danio ar dymheredd uchel mewn atmosffer \u2018reduction\u2019 (gan ddefnyddio lludw o bren coed afal, castan ac ywen). Mae yna gysylltiadau rhwng y ddau ... maent yn botiau ar gyfer byw a phleser o ddydd i ddydd. Yr agwedd fwyaf diddorol am weithio gyda\u2019r ddau ddeunydd yw bod pob deunydd yn cyflawni gwahanol agweddau ar yr hyn rwy\u2019n ei garu am glai ac mae\u2019r naill yn cynyddu dealltwriaeth am y llall pan rydw i\u2019n gweithio; yn cyfoethogi\u2019r ddau rwy\u2019n gobeithio. Mae fy narnau llestri pridd yn aml yn dechrau gyda\u2019r clai fel cynfas \u2013 gan weithio slip gwlyb i mewn i fwy o slip gwlyb, haen ar haen o dywallt, diferion, llwybrau llinellau, \u2018feathering\u2019, a marciau brwsh gyda dwyster a chyflymder. Mae\u2019r llawenydd o fod ychydig yn fwy allan o reolaeth, yn fwy rhydd yn y broses wedi digwydd yn rhannol trwy ddefnyddio caniau tun ar gyfer llusgo slip ar lestri pridd a phorslen."}, {"text_idx": "#000002", "text": "Caniateir i syniadau ddod yn rhywbeth arall gan natur y slip yn tywallt trwy dwll bach, y canlyniad yn cael ei edrych arno eto ac yn cael ei feddwl am dan yn newydd; yn cael ei weithio arno os yw\u2019n gyffrous neu\u2019n cael ei roi o\u2019r neilltu. Rydw i wedi fy swyno gan y natur anghaffaeladwy hon o greadigrwydd.... sut rydych chi weithiau\u2019n cyflwyno naill ai syniadau eithaf rhydd neu ragdybiedig i\u2019r broses serameg a chydag arbrofi yn rhydd yn darganfod faint mwy y gellir ei ennill.\u201d"}]